Adriaan Metius
Adriaan Adriaansz. Metius (Alkmar, 9 desimber 1571 - Frjentsjer, 6 septimber 1635) wie in ferneamd Nederlânsk wis- en stjerrekundige. Adriaan studearre yn Frjentsjer (1589) en Leien by Snellius. Hy gie ± 1596 nei Tycho Brahe op de Uranienborg en dosearre yn Jena en Rostock. Yn 1598 waard hy professor oan de Universiteit fan Frjentsjer. Descartes folge syn kolleezjes. Hy wie twa kear rektor oan de pleatslike universiteit. 

Syn útjeften waarden fersoarge troch Willem Blaeu, kaartmakker en útjouwer yn Amsterdam. Der is op de moanne in krater neamd nei him. Johannes Vermeer skildere op de Astronoom syn boek oer stjerrekunde. 

Syn broer Jacob Metius wie glêzemakker en bewearde yn 1608 de teleskoop útfûn te hawwen - hy kaam lykwols letter mei dizze útfining as de Middelburgers Johannes Lipperhey en Sacharias Jansen. Syn heit Adriaen Anthonisz wie wiskundige, festingboukundige, kartograaf en boargemaster fan Alkmaar. Hy ûntwurp de festing Willemstêd en de festingwurken om Harns, Alkmaar, Muiden en Naarden. Hy berekkene in wearde foar π. 

Adriaan Metius makke ek it boekje Fortificatie en Stercktebouwinghe, dêr't er tige sekuer yn útleit hoe't syn heit Adriaan Anthoniszn. ûntwerpen foar fiif- en sânhoekige festingen berekkene en dizze yn it fjild ôfstuts. Dizze berekkeningen hat hy û.o. tapast by it ûntwerp fan de festing Boertange en de fersterking fan de festingstêd Coevorden, beide yn 1580, yn opdracht fan Prins Willem fan Oranje.

Publikaasje 

 Manuale arithmeticae & geometrice practicae, Adriaan Metius, 1633 full text
 Fortificatie en Stercktebouwinghe

Keppeling om utens 
 Metius.nl
 Astrolink.de
 Zeiss.de

Nederlânsk astronoom
Nederlânsk wiskundige
Nederlânsk heechlearaar
Nederlânsk ynstrumintmakker
Nederlânsk útfiner
Nederlânsk publisist
Frysk astronoom
Frysk wiskundige
Frysk heechlearaar
Frysk ynstrumintmakker
Frysk útfiner
Frysk publisist
Studint oan de Universiteit fan Frjentsjer
Heechlearaar oan de Universiteit fan Frjentsjer
Frysk persoan fan Nederlânsk komôf
Persoan stoarn yn Frjentsjer
Persoan berne yn 1571
Persoan stoarn yn 1635